આ સેમિનારમાં અધ્યક્ષ સ્થાનેથી શ્રી એલ.પી.પાડલીઆએ ડિઝાસ્ટર ઉપર વિસ્તૃત માર્ગદર્શન આપતાં જણાવ્યું હતું કે જાહેર સલામતી જળવાય તે માટે આવા જાગૃતિ સેમિનાર ખૂબ જ જરૂરી છે. લોકોમાં જાગૃતિ લાવવા માટેનો આ સેમિનાર છે. ગેઇલ ઇન્ડીયા કંપનીની પાઇપલાઇનો વડોદરાથી શરૂ થઇ દાહોદ જિલ્લામાંથી પસાર થઇ રતલામ સુધી જાય છે. ત્યારે આ પાઇપલાઇનમાં કોઇ કુદરતી રીતે કે કુત્રિમ રીતે દુ:ર્ધટના સર્જાતી રોકવા માટે આગોતરી જાગૃતિ કેળવવા માટે આ જોખમ સાથે સંકળાયેલી બાબતો કે અનિચ્છનીય બનાવ ન બને અને ઉદભવે જ નહીં તેવા ચોકકસ ઉદેશ સાથે આવા સેમિનારો કે મોકડૂીલના માધ્યમથી લોકોમાં જાગૃતતા કેળવવામાં માટે યોજવામાં આવે છે. ત્યારે આ માટે જિલ્લા વહીવટીતંત્ર, પોલીસ વિભાગ, નગરપાલિકા સૈા સહિયારા પ્રયાસો જાગૃતત્તા સાથે ગેલ ઇન્ડીયા કંપની લીમીટેડ પાસેના અત્યાધુનિક સાધનોની જાણકારી સાથે આવી દુઃર્ધટનાવખતે કોઇ મોટી જાનહાનિ ન થાય તે માટે તુર્તજ સંકલનમાં રહી તકેદારી રાખીએ આ પાઇપલાઇન પસાર થતી હોય ત્યાં આસપાસ પડેલી શંકાસ્પદ વસ્તુ અથવા શંકાસ્પદ માનવીય હિલચાલ જણાય તો પણ તુર્તજ જાણકારી આપીશું તો કોઇ મોટી દુઃર્ધટના બનતી અટકાવાશે.